1. ------IND- 2021 0030 F-- HU- ------ 20210129 --- --- PROJET

2020. november 18-i változat

|  |
| --- |
| FRANCIA KÖZTÁRSASÁG |
|  |  |  |
| Gazdasági, Pénzügyi és Gazdaságélénkítési Minisztérium |
|  |  |  |
|  |  |  |

2020. …-i 2020-…. sz. kormányrendelet

az „újracsomagolt” és az „újracsomagolt termék” fogalmak használati feltételeiről

NOR: […]

***Az érintettek köre:*** *A forgalomba hozott termékek eladói, beleértve azt is, amikor az árukat online interfészről kínálják értékesítésre;*

***Tárgy:*** *az „újracsomagolt” vagy az „újracsomagolt termék” fogalmak használati feltételei*

***Hatálybalépés:***

***Megjegyzés:*** *E rendelet meghatározza a fogyasztóvédelmi törvénykönyv „újracsomagolt” és „újracsomagolt termék” fogalmak használatának jogi szabályozását meghatározó L. 122-21-1. cikkének alkalmazási feltételeit. Ennek alapján a rendelet e megjegyzések alkalmazását a használt termékekre tartja fenn és pontosan meghatározza, hogy milyen feltételek mellett használhatók, akár tesztek elvégzése sőt egy vagy több műszaki beavatkozás megkövetelése révén, ami lehetővé teszi a termék biztonságának és működésének a biztosítását. A terméken végrehajtott egy vagy több beavatkozás a termék lényeges jellemzője. Emellett annak elkerülése érdekében, hogy a fogyasztót megtévesszék az újracsomagolt termék jellemzői kapcsán, e rendelet tiltja az új termékre történő bárminemű hivatkozást és a „Franciaországban újracsomagolt megjegyzés használatát azokra az újracsomagolási műveletekre tartja fenn, amelyeket teljes egészében az ország területén végeznek el. Ezek a szabályok vonatkoznak az alkatrészekre is.*

***Hivatkozás:*** *e kormányrendelet megtekinthető a Légifrance honlapon (*[***http://www.legifrance.gouv.fr***](http://www.legifrance.gouv.fr/)*).*

**A miniszterelnök,**

a gazdasági, pénzügyi és gazdaságélénkítési miniszter jelentése alapján,

tekintettel a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendeletre (általános adatvédelmi rendelet),

tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvre (egységes szerkezetbe foglalt szöveg), és különösen a(z) év/XXX/F sz. értesítésre,

tekintettel a kereskedelmi törvénykönyvre, különösen annak R. 321-1. cikkére,

tekintettel a fogyasztóvédelmi törvénykönyvre, különösen annak a pazarlás elleni küzdelemről és a körforgásos gazdaságról szóló, 2020. február 10-i 2020-105. sz. törvény 37. cikkéből következő L. 122-21-1. cikkére,

tekintettel az informatikáról, a nyilvántartásokról és a szabadságjogokról szóló, 1978. január 6-i 78-17. sz. módosított törvényre,

az Államtanács (pénzügyi szekció) véleményének meghallgatását követően,

elrendeli a következőket:

1. cikk

A fogyasztóvédelmi törvénykönyv I. könyve II. címének II. fejezete a következők szerint módosul:

1. Az egyetlen szakasz számozása 1. szakaszra változik;

2. A következő 2. szakasszal egészül ki:

„2. szakasz

„Az „újracsomagolt” és az „újracsomagolt termék” fogalmak használata

„*R. 122-4. cikk* – Egy termék vagy alkatrész abban az esetben minősülhet „újracsomagolt terméknek”, vagy akkor tüntethető fel rajta az „újracsomagolt” megjegyzés, ha a következő feltételek mindegyike teljesül:

„1. A kereskedelmi törvénykönyv L. 321-1- cikke szerinti használt termékről vagy alkatrészről van szó, amelyet minden működésre kiterjedő tesztnek alávetettek annak megállapítására, hogy a termék vagy alkatrész megfelel-e a biztonságra vonatkozó törvényi kötelezettségeknek és a fogyasztó által jogosan elvárt használatnak, valamint hogy a működése helyreállítása céljából elvégeztek-e rajta egy vagy több beavatkozást.

„2. Szükség szerint amikor az előző bekezdésben meghatározott egy vagy több beavatkozás magában foglalja a korábbi használattal vagy a korábbi használóval összefüggésben elmentett vagy tárolt valamennyi személyes adat törlését a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló, 2016. április 27-i (EU) 2016/679 európai parlamenti és tanácsi rendelet, valamint az informatikáról, nyilvántartásokról és szabadságjogokról szóló 1978. január 6-i, 78-17. törvény rendelkezéseinek a tiszteletben tartása mellett, különös tekintettel a személyes adatok visszaállítására és hordozhatóságára;

Az „újracsomagolt terméknek minősülő vagy az „újracsomagolt” megjegyzést tartalmazó terméket vagy alkatrészt eladásra kínáló szakmai szereplő feladata annak bizonyítása, hogy az előző bekezdésekben előírt műveleteket elvégezték.

„*R. 122-5. cikk* – A terméken vagy alkatrészen végrehajtott, az „újracsomagolt termék” vagy a „Franciaországban újracsomagolva” megjegyzések használatát igazoló egy vagy több beavatkozás a termék vagy alkatrész lényeges jellemzője”.

*„R. 122-6. cikk* – Az „új állapotú”, „mint az új”, „újonnan” illetve ezeknek megfelelő bármely egyéb megjegyzés használata tilos az „újracsomagolt termék” minősítésű vagy az „újracsomagolt” megjegyzéssel ellátott termék vagy alkatrész esetében.

*„R. 122-7. cikk* – A „Franciaországban újracsomagolva” megjegyzés használata az R. 122-4. cikkben említett azon műveletekre alkalmazható, amelyeket teljes egészében az ország területén végeztek el.

**2. cikk**

Ez a kormányrendelet 2021. április 1-jén lép hatályba.

**3. cikk**

E kormányrendeletet a Francia Köztársaság Hivatalos Lapjában teszik közzé, végrehajtásáért – a hatáskörüket érintő területen – az ökológiai átállásért felelős miniszter, valamint a gazdasági, pénzügyi és gazdaságélénkítési miniszter felel.

Kelt:

A miniszterelnök nevében,

Az ökológiai átállásért felelős miniszter

Barbara POMPILI

a gazdasági, pénzügyi és gazdaságélénkítési miniszter

Bruno LE MAIRE